# **Sjekkliste for egenkontroll av det elektriske anlegget i leiligheten**

|  |  |  |
| --- | --- | --- |
| **Sjekkpunkter** | **Ja**  | **Nei**  |
| **Generelle sjekkpunkter** |  |  |
| * Har du oppdaget noe unormalt ved det elektriske anlegget?
 |  |  |
| * Går sikringene ofte?
 |  |  |
| * Er alle elektroinstallasjoner utført av aut. elektroentreprenør?
 |  |  |
| * Har den elektriske installasjonen andre feil eller mangler?
 |  |  |
| **Sikringsskapet** |  |  |
| * Er låsen på sikringsskapet i orden og nøkkelen på plass?

Sørg for at uvedkommende ting ikke oppbevares i skapet, og at kurser/brytere er merket og lett å lokalisere.  |   |   |
| * Er eventuelle sikringer skikkelig tilskrudd?

**Hvis sikringselementene er unormalt varme - kontakt en autorisert elektroinstallatør.**  |     |   |
| **Ledninger og kabler** |  |  |
| * Er vaskemaskin, tørketrommel, kjøleskap, varmeovner etc. tilkoblet med skjøteledning?

Apparater som bruker mye strøm skal ikke kobles med skjøteledninger. **Bruker du skjøteledning som "fast installasjon" – kontakt autorisert elektroinstallatør for å få montert flere faste stikkontakter.**  |  |  |
| * Elektriske ledningsopplegg bør etterses med jevne mellomrom. Gjør du det?

Se/kjenn etter om noe er unormalt varmt (varmegang), slitte brytere og stikkontakter, tørre og sprø ledninger, og om ledningene til forbruksapparatene er i orden. **Ved feil på den faste installasjonen, kontakt autorisert elektro-installatør.**  |  |  |
| **Elektriske utstyr** |  |  |
| * Trekker du ut støpselet på forbruksapparatene dine etter bruk?

(Eks. kaffetrakter, brødrister, hårføner, mobilladere etc*.*) |   |   |
| * Skrur du av TV-apparatet med av/på knappen hver kveld?

Det oppstår ofte feil i slike apparater pga. svikt i loddinger/kretskort, som kan føre til brann. Antenne/strømledninger bør dras ut når du reiser på ferie (pga. tordenvær).  |   |   |
| * Har det hendt at du har glemt å slå av platen på komfyren?

50 % av husbrannene oppstår på komfyren. *Komfyrvakt* installeres i alle nye leiligheter og kan enkelt og billig installeres i alle eldre leiligheter. |   |   |
| * Er noen av dine panelovner/gjennomstrømningsovner tildekket?

Dette er en av de største årsakene til brann. Sjekk dette jevnlig. Fjern alt som tildekker ovnene. **Tørk aldri klær på ovnen**.  |  |   |
| * Bruker du vifteovner som permanent varmekilde?

En vifteovn skal bare brukes under tilsyn. Når den brukes, skal den stå stødig og må ikke plasseres for nær brennbare ting. **Filteret må renses regelmessig for støv**.  |  |   |
| * Bruker du sterkere lyspærer i lampen enn det den er beregnet for?

Se etter brunsvidde skjermer. **Bytt til led-pærer som har mindre varmeutvikling.** |  |   |
|  |  |  |
| * Renser du jevnlig lofilteret i tørketrommelen din?

**Filteret bør renses ofte, helst etter hver gang den brukes.** Tett filter kan forårsake brann i tørketrommelen. Dette gjelder også filteret i kjøkkenventilatoren.  |   |   |

Krysser du av i noen av de skraverte feltene (X), er det på høy tid å foreta endringer og/eller ta kontakt med autorisert elektroinstallatør.

1. **desember er røykvarslerens dag. Husk å bytte batteri i røykvarsleren!**